laion/Wikipedia-Exotic huggingface dataset:
დიოგუ დალუ

ჟოზე დიოგუ დალუ ტეიშეირა (პორტ. Jose Diogo Dalot Teixeira; დ. 18 მარტი, 1999), უფრო მეტად ცნობილი როგორც დიოგუ დალუ — პორტუგალიელი ფეხბურთელი, „მანჩესტერ იუნაიტედისა“ და პორტუგალიის ეროვნული საფეხბურთო ნაკრების მარჯვენა მცველი. დალუ ბრაგაში დაიბადა 2008 წელს, 9 წლის ასაკში „პორტუს“ ახალგაზრდულ სისტემას შეუერთდა. 2017 წლის 28 იანვარს შედგა მისი დებიუტი პროფესიონალურ დონეზე, პორტუს სარეზერვო გუნდის რიგებში, LigaPro-ს შეხვედრაში „ლეიშონიშის“ წინააღმდეგ. დალუ ძირითადი გუნდის რიგებში მალევე, 2017 წლის 13 ოქტომბერს, პორტუგალიის თასის შეხვედრაში გამოჩნდა, სადაც „პორტუმ“ „ლუსიტანო“ ანგარიშით 6-0 დაამარცხა. პრიმეირა ლიგის შეხვედრაში პირველად ითამაშა 2018 წლის 18 თებერვალს, 75-ე წუთზე ცვლილებაზე შევიდა „რიუ ავეს“ წინააღმდეგ გამართულ შეხვედრაში, რომელიც „პორტუმ“ ანგარიშით 5-0 მოიგო. „პორტუში“ ჩატარებული 8 შეხვედრის შემდეგ 2018 წლის ივნისში €22 მილიონის (£19 მილიონი) სანაცვლოდ „მანჩესტერ იუნაიტედს“ შეუერთდა. 2020 წლის ოქტომბრიდან 2021 წლის ივნისამდე იჯარით თამაშობდა იტალიის სერია ა-ს კლუბ „მილანში“. დალუს ნათამაშები აქვს პორტუგალიის 15, 16, 17, 19, 20 და 21-წლამდე ფეხბურთელთა ნაკრებებში. 2016 წლის პორტუგალიის 17-წლამდელთა ნაკრებთან ერთად მოიგო ახალგაზრდული ევროპის ჩემპიონატი. დიოგუს დებიუტი პორტუგალიის ნაკრებში 2020 წლის ევროპის საფეხბურთო ჩემპიონატზე შედგა (რომელიც 2021 წელს ჩატარდა). განახლდა: 11 ივნისი, 2024 ვიკისაწყობში არის გვერდი თემაზე: დიოგუ დალუ დიოგუ დალუ — Transfermarkt დიოგუ დალუ — Soccerbase ↑ FIFA U-20 World Cup Poland 2019: List of Players: Portugal. დაარქივებულია ორიგინალიდან — 2020-02-06. ციტირების თარიღი: 2021-12-11. ↑ Diogo Dalot: Summary. ↑ Diogo Dalot a caminho do Manchester United. ↑ Travassos, Nuno. Dalot, o vaivém minhoto pt. Maisfutebol. ↑ "Bês" perdem na receção ao Leixões. FC Porto. ↑ Análise Lusitano 0–6 FC Porto: Como gerires o teu 'dragão'. ↑ F. C. Porto goleia Rio Ave e volta à liderança.
კალიფორნიის ფარიანა

კალიფორნიის ფარიანა (ლათ. Quadraspidiotus perniciosus) — მწერი ფარიანების ოჯახისა. საკარანტინო მავნებელია. მოზრდილი მწერი დაფარულია ფარით. დედლის ფარიც და ლიმონისფერი სხეულიც მრგვალია. მამალს მოგრძო ფარი, ღია ნარინჯისფერი სხეული, ფრთები, კიდურები და ულვაშები აქვს. კალიფორნიის ფარიანა გავრცელებულია ყველგან. აზიანებს 200-ზე მეტი სახეობის ხეხილს, დეკორატიულ მცენარეებსა და ტყის ფოთლოვან ჯიშებს. ძლიერ დაზიანებული ხე ხმება. დედალი კალიფორნიის ფარიანა 100-300 მატლს შობს. წელიწადში 1-4 თაობას იძლევა. ბრძოლის ღონისძიებანი: ჯანსაღი მცენარის დარგვა, შტამბსა და ტოტებზე მკვდარი ქერქის მოცილება, ვარჯის გამეჩხრება, ენტომოფაგებისა და ინსექტიციდების გამოყენება და სხვა. ჰაჯიბეილი ზ., ქართული საბჭოთა ენციკლოპედია, ტ. 5, თბ., 1980. — გვ. 338.
ტირიფის ტალღურა

ტირიფის ტალღურა (ლათ. Leucoma salicis) — პეპელა ტალღურასებრთა ქვეოჯახისა. ფრთები თეთრი აბრეშუმისებრია, ფრთის შლილი — 40–55 მმ. საქართველოში წელიწადში ძირითადად ერთ თაობას იძლევა, იშვიათად — ორს. გაზაფხულზე მეზამთრეობიდან მუხლუხები საშუალოდ 12°C ტემპერატურაზე გამოდიან, ხშირად — აპრილის ბოლოს. მამრებს ახასიათებთ 7 ხნოვანება, ხოლო მდედრებს — 8. ივნის-ივლისში მუხლუხები იჭუპრებენ ხის ღეროზე, ფოთლებში და ბოძებზე. დაჭუპრების წინ გროვდებიან ჯგუფებად, 10–25 ცალის ოდენობით და ეხვევიან აბლაბუდაში. პეპლები ფრენენ ივნისის ბოლოს – აგვისტოში. მდედრი პეპელა დებს 500–700, ხელსაყრელ პირობებში კი 1000 ცალამდე მომწვანო ფერის კვერცხს. კვერცხის ფაზა 20–25°C-ზე 10 დღე გრძელდება. გამოჩეკილი მუხლუხები ფოთლების დაჩონჩხვას იწვევენ, იცვლიან კანს და მეორე ხნოვანებაში გადადიან დასაზამთრებლად. ზამთრობენ ქერქის ნაპრალებში, ფუღუროებსა და ჩამოცვენილი ფოთლების ქვეშ. მწერი გავრცელებულია ძირითადად აღმოსავლეთ საქართველოს ქარსაფარ ზოლებში: ლაგოდეხის, გორის, თეთრიწყაროს, ბორჯომის მუნიციპალიტეტებში, თბილისის მიდამოებში, ხოლო დასავლეთ საქართველოში აღინიშნება ფოთის ტყეებში. მკვებავი მცენარებია: ტირიფი, ალვის ხე, ვერხვი, მურყანი, არყი, თხილი და კომში. ფრთებდაკეცილი კვერცხები მუხლუხი დედალი მამალი ↑ გოგინაშვილი ნ., დიდმანიძე ე., კერესელიძე მ. და სხვ., მოკლე ენტომოლოგიური ორენოვანი ნომენკლატურული ლექსიკონი : ლათინურ-ქართული, ქართულ-ლათინური, თბ.: „უნივერსალი“, 2012. — გვ. 112. ↑ 2.0 2.1 2.2 მანდარია ნ., დიდმანიძე ე., იმერეთში გავრცელებულ ქერცლფრთიანების ზეოჯახ აბრეშუმქსოვებისებრთა (LEPIDOPTERA, BOMBYCIDOIDEA) მავნე სახეობები // აკაკი წერეთლის სახელმწიფო უნივერსიტეტის მოამბე, №2, 2013. — გვ. 161.
მთის რგოლურა პარკხვევია

მთის რგოლურა პარკხვევია (ლათ. Malacocoma parallela) — პეპელა პარკხვევიასებრთა ოჯახისა. ადრე ეს სახეობა რგოლურა პარკხვევიას გეოგრაფიული ფორმა ეგონათ, რადგან გარეგნულად ჰგავს, მაგრამ განსხვავდება იმით, რომ მთის რგოლურა პარკხვევიას კვერცხსადები დაფარულია აპკის ფენით და არ ჩანს ცალკეული კვერცხები. ასევე, კვერცხები სპირალურად არ არის განლაგებული, როგორც რგოლურა პარკხვევიასი. კვერცხსადებზე წარმოქმნილია მოვერცხლისფერო ბრჭყვიალა აპკი, რაც მას აძლევს კასრისებრ ფორმას. ახასიათებს ერთწლიანი გენერაცია. პეპლები ფრენენ ივნის-ივლისში. კვერცხებს დებენ ერთ-ორ წლიან ტოტებზე. მუხლუხების გამოჩეკვა აღინიშნება მცენარის ფოთლების გაშლის პერიოდში. მუხლუხის ფაზა 45–50 დღე გრძელდება. დაჭუპრება ხდება სუსტად დაწნულ ყვითელ პარკებში. ჭუპრის ფაზის ხანგრძლიობა 10–12 დღეა, რის შემდეგადაც გამოფრინდებიან პეპლები. მკვებავი მცენარეებია: მუხა, ჭნავი, კუნელი, პანტა, კაკალი, იფანი, მაყვალი, ჟოლო, კოწახური, ასევე ხეხილი (ვაშლი, მსხალი, კომში, ნუში და სხვა). ↑ 1.0 1.1 1.2 მანდარია ნ., დიდმანიძე ე., იმერეთში გავრცელებულ ქერცლფრთიანების ზეოჯახ აბრეშუმქსოვებისებრთა (LEPIDOPTERA, BOMBYCIDOIDEA) მავნე სახეობები // აკაკი წერეთლის სახელმწიფო უნივერსიტეტის მოამბე, №2, 2013. — გვ. 161–162.
ნიკოლოზ შარაბიძე

ნიკოლოზ შარაბიძე (დ. 1878 — გ. უცნობია) — ქართველი კომპოზიტორი, პედაგოგი. 1900 წელს დაამთავრა თბილისის მუსიკალური სასწავლებელი. 1902 წელს დაამთავრა სანქტ-პეტერბურგის სამეფო კართან არსებული სასიმღერო კაპელის რეგენტის კლასი. მრავალი წლის განმავლობაში ასწავლიდა საგუნდო სიმღერას და თეორიულ საგნებს თბილისის სასულიერო სემინარიაში, ქუთაისის ვაჟთა II გიმნაზიაში, სხვადასხვა სკოლასა და მუსიკალურ სასწავლებლებში. 1918-1921 წლებში მოღვაწეობდა თბილისსა და ქუთაისში. 1946 წლიდან ასწავლიდა ცენტრალურ მუსიკალურ სკოლაში. 1923–1954 წლებში ასწავლიდა ვ. სარაჯიშვილის სახელობის თბილისის სახელმწიფო კონსერვატორიაში. დაწერილი აქვს საგუნდო ნაწარმოებები, საბავშვო სიმღერები, რომანსები, დამუშავებული აქვს ქართული ხალხური სიმღერები. ჭუმბურიძე დ., საქართველოს დემოკრატიული რესპუბლიკა (1918–1921) : ენციკლოპედია-ლექსიკონი, თბ.: უნივერსიტეტის გამომცემლობა, 2018. — გვ. 478. Композиторы грузии: Издание второе. – тб., 1973. - გვ. 263 (რუსული) ნიკოლოზ შარაბიძე — საქართველოს ბიოგრაფიული ლექსიკონი
ყოფილი ჯავის რაიონის ძეგლების სია

ყოფილი ჯავის რაიონის ობიექტების/ძეგლების სიაში წარმოდგენილია მუნიციპალიტეტის ტერიტორიაზე არსებული კულტურული მემკვიდრეობის თვალსაზრისით ღირებული ობიექტები, რომელთა ნაწილს კანონით დადგენილი წესით მიენიჭათ კულტურული მემკვიდრეობის უძრავი ძეგლის სტატუსი. უძრავი ძეგლის სტატუსის მქონე ობიექტების ნაწილს ასევე განსაზღვრული აქვს ეროვნული კატეგორია. ყოფილი ჯავის რაიონის მასშტაბით კულტურული მემკვიდრეობის თვალსაზრისით ღირებული ობიექტები იყოფა 2 ჯგუფად: ობიექტები სტატუსის გარეშე კულტურული მემკვიდრეობის უძრავი ძეგლები შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004 heritagesites.ge — კულტურული მემკვიდრეობის უძრავი ძეგლების სია
კალმარები

კალმარები (ლათ. Teuthoidea) — თავფეხიანი მოლუსკების ქვერიგი ათფეხიანთა რიგისა. მათი უმრავლესობის სხეულის სიგრძე 0,25-0,5 მ აღწევს. არიან გიგანტებიც. კალმარებს წაგრძელებული, ტორპედოსებრი სხეული აქვთ. სწრაფად მოძრაობენ. წყლიდან 7 მ სიმაღლემდე შეუძლიათ ამოხტომა. აქვთ კარგად განვითარებული ფარფლები, 10 საცეცი (ანუ „ხელები“), დიდი თვალები. ბინადრობენ წყლის სიღრმეში. განსაკუთრებით ბევრია ტროპიკულ ზღვებში. ბინადრობენ ჩრდილოეთის ყინულოვან ოკეანეში, ბერინგის სრუტეში, ოხოტისა და იაპონიის ზღვებში. იკვებებიან თევზით და უხერხემლო ცხოველებით. კვერცხებს დებენ მოცურავე საგნებზე. კალმარებს საკვებად იყენებენ როგორც ნედლად, ისე დაკონსერვებულს. ქართული საბჭოთა ენციკლოპედია, ტ. 5, თბ., 1980. — გვ. 339.
კალმახები

კალმახები — თევზები ორაგულისებრთა ოჯახისა. გამსვლელ ორაგულთა გვარის (Salmo და Oncorhynchus) მტკნარი წყლის ფორმებია. ბინადრობენ მთის ტბებსა და მდინარეებში. უყვართ ცივი, ჟანგბადით მდიდარი, სუფთა წყალი. ტბებში უფრო დიდი კალმახებია (ზოგჯერ 34 კგ აღწევს), მდინარეებში პატარებია (0,8 კგ, იშვიათად 2 კგ-მდე). სხეულზე ემჩნევათ წითელი, შავი, ნარინჯისფერი და სხვა ფერის ხალები. ცნობილია ევროპული კალმახები და ჩრდილოამერიკული ანუ ცისარტყელოვანი კალმახები. ცისარტყელოვან კალმახებს სხეულის გვერდებზე გასდევს ცისარტყელასებრი ზოლები. მისი კვერცხი მსხვილია (დიამეტრი 5 მმ-მდე აღწევს), ნარინჯისფერი. სწრაფად იზრდება, კარგად უძლებს დაავადებებს და სითბოს. კალმახები საქართველოში გავრცელებულია ფარავნის, საღამოს, ტაბაწყურის, რიწის ტბებსა და მრავალ მდინარეში. იკვებებიან კიბოსნაირებით, მწერებით, თევზებით და სხვა. სარეწაო მნიშვნელობა აქვს დიდი ტბების, მდინარეებსი კალმახებს. აკლიმატიზაციისა და ტბორული მეთევზეობის ძვირფასი ობიექტია. საქართველოში ცისარტყელოვანი კალმახების მეურნეობაა აფხაზეთსა და რუისში (ქარელის რაიონი). ქართული საბჭოთა ენციკლოპედია, ტ. 5, თბ., 1980. — გვ. 339.
ეკლერი

ეკლერი (ფრანგ. Eclair) — საკონდიტრო ნაწარმი. კრემით შევსებული წაგრძელებული ფორმის ნამცხვარი, რომელიც შუს ცომით მზადდება და გარედან შოკოლადის მინანქრით იფარება. შუს ცომს საკონდიტრო პარკის საშუალებით აძლევენ გრძელ ფორმას, აცხობენ მანამ, სანამ გარედან ხრაშუნა გახდება, შიგნიდან კი ღრუ. გაციების შემდეგ, ნაწარმს ავსებენ მოხარშული კრემით (Creme pâtissière), ათქვეფილი ნაღებით ან შიბუსტის კრემით. შემდეგ იფარება შოკოლადის მინანქრით. შეიძლება შეივსოს ფსტის ან რომის არომატის მქონე კრემით, ხილის შიგთავსით ან წაბლის პიურეთი. შოკოლადის ნაცვლად, ეკლერი შეიძლება დაიფაროს კარამელის მინანქრით. ამ შემთხვევაში დესერტს ხშირად ბატონ დე იაკობს უწოდებენ (bâton de Jacob). სახელი მომდინარეობს ფრანგული სიტყვიდან éclair, რაც „სინათლის გაელვებას“ ნიშნავს, რადგან დესერტი ძალიან სწრაფად იჭმევა. ეკლერი სათავეს იღებს XIX საუკუნის საფრანგეთში, სადაც მას 1850 წლამდე „pain à la Duchesse“ ან „petite duchesse“ ერქვა. ფრანგულში სიტყვა ეკლერი 1860 წელს გამოჩნდა. საკვების ზოგიერთი ისტორიკოსი მიიჩნევს რომ ეკლერი პირველად ცნობილმა ფრანგმა მზარეულმა, ანტუან კერემმა შექმნა. Gouffé, Jules (1873). „Deuxième Partie, Chapitre IX, "Pains à la duchesse au café"“, Le livre de pâtisserie. [მკვდარი ბმული] Montagné, Prosper (1961). Larousse Gastronomique, The Encyclopedia of Wine, Food & Cookery (English translation).  ეკლერის მოკლე ისტორია ↑ (Montagné 1961) ↑ Éclair დაარქივებული 2014-01-04 საიტზე Wayback Machine. , Dictionnaire de l'Académie française, 8th edition ↑ (Gouffé 1873, p. 288) ↑ (Montagné 1961, Duchesses) ↑ Oxford English Dictionary, 1861. Petit Larousse, 1863. ↑ (Gouffé 1873, p. 288) „On a changé, depuis une vingtaine d’années, le nom de ces gâteaux [pains à la duchesse] : on les désigne actuellement sous le nom d'éclairs.“
უმაღლესი დაწყებითი სასწავლებლები

უმაღლესი დაწყებითი სასწავლებლები ― საგანმანათლებლო დაწესებულების ტიპი რუსეთის იმპერიაში. სასწავლებლები იყო ვაჟთა, ქალთა და შერეული ტიპის. ემსახურებოდა ქალაქის შეძლებული ფენების ოჯახის შვილებს. შეიქმნა 1912 წელს საქალაქო სასწავლებლების მაგივრად. შედგებოდა 4 თითოწლიანი კლასისაგან. მასში სწავლას აგრძელებდნენ დაწყებითი სკოლის დამთავრების შემდეგ და I და II კლასების დასრულების შემდეგ შეეძლოთ გადასვლა საშუალო ზოგადსაგანმანათლებლო სკოლის II და III კლასებში. სასწავლებლებთან იხსნებოდა დამატებითი კლასები და კურსები, მაგალითად პედაგოგიური, სასოფლო-სამეურნეო, საბუღალტრო, სახელოსნო, საფოსტო-სატელეგრაფო და სხვა. 1915 წელს საქართველოში იყო 29 უმაღლესი დაწყებითი სასწავლებელი. ქართული საბჭოთა ენციკლოპედია, ტ. 10, თბ., 1986. — გვ. 144.
კალმახი (ციხესიმაგრე)

კალმახის ციხე, სოლომონისის ციხე — საფორტიფიკაციო ნაგებობა ისტორიულ სამხრეთ საქართველოში — ტაოში, დღევანდელი თურქეთის ტერიტორიაზე, სოფელ ევბაკანის (ძველი სახელწოდება — სოლომონისი) სამხრეთით, კლდეზე შემორჩენილია წერილობითი წყაროებიდან ცნობილი ციხე. აგებულია VIII საუკუნეში. XI საუკუნემდე ტაოს ცენტრს წარმოადგენდა. XI საუკუნეში კალმახის გამგებლებს კალმახის ერისთავები ეწოდებოდათ. IX საუკუნეში გურგენ კურაპალატის რეზიდენცია იყო. კალმახის ციხეში ჩააბარეს მეფე ბაგრატ IV-ს (XI ს.) დატყვევებული კლდეკარის მეამბოხე ერისთავი ლიპარიტ და მისი ძე ივანე. კალმახის შესახებ ვახუშტი ბაგრატიონი გადმოგვცემს: კალმახის ციხე (კამხის კალე) არქეოლოგიურად შეუსწავლელია. კამხის კალე აგებულია მთის წვერზე. მთის მასივი ხელოვნურადაა ჩაკვეთილი მის ჩრდილო-აღმოსავლეთ ნაწილში, სადაც ციხე იყო აღმართული. ჩრდილოეთ მხარეს დაახლ. 30 მ სიგრძეზე შემორჩენილია გალავნის ნაწილი, შუაში ორი წრიული კოშკით. ჩრდილო-აღმოსავლეთ კუთხეში განირჩევა მესამე კოშკის ფუნდამენტი. გალავანი აგებულია უხეში ფლეთილი ქვით დუღაბზე. გალავნის შიდა სივრცე შედგებოდა ორი თავდაცვითი ზონისაგან. სამხრეთის მხარე უფრო ცუდად იყო დაცული. იქ კლდე ჩამოშლილია. კარიბჭე უნდა ყოფილიყო შუამდებარე ორ კოშკს შორის. კალმახის ციხე XVII ს-ში მიატოვეს ქართველებმა. მუსხელიშვილი დ., ქართული საბჭოთა ენციკლოპედია, ტ. 5, თბ., 1980. — გვ. 339. ტაო-კლარჯეთის ძეგლების 2017 წლის საკვლევი ექსპედიციების ანგარიშები. კავკასიის უნივერსიტეტი, გვ. 56-57. ISBN 978-9941-9470-9-4.
დიოგუ ჟოტა

დიოგუ ჟოზე ტეიშეირა და სილვა (პორტ. Diogo José Teixeira da Silva), ცნობილი როგორც დიოგუ ჟოტა (პორტ. Diogo Jota; დ. 4 დეკემბერი, 1996) — პორტუგალიელი ფეხბურთელი, „ლივერპულისა“ და პორტუგალიის ეროვნული საფეხბურთო ნაკრების თავდამსხმელი. ჟოტას კარიერა „პასუშ დე ფერეირაში“ დაიწყო, რის შემდეგაც 2016 წელს ლა ლიგის კლუბ მადრიდის „ატლეტიკოს“ შეუერთდა. ორი სეზონის მანძილზე იყო გუნდის საკუთრება, ამ პერიოდში გაიჯარებული იყო „პორტუსა“ და „ვულვერჰემპტონში“. 2018 წლის ივლისში ის კლუბს 14 მილიონი ევროს სანაცლოდ შეუერთდა და გუნდის რიგებში ასამდე შეხვედრა ჩაატარა. 2020 წლის ოქტომბერში შეუერთდა ინგლისის პრემიერლიგის კლუბ „ლივერპულს“, 50 მილიონი ევროს (41 მილიონი გირვანქა სტერლინგი) სანაცვლოდ. ჟოტა არის პორტუგალიის 19, 21 და 23 წლამდელთა ახალგაზრდული ნაკრებების ყოფილი წევრი. ის იყო ნაკრების წევრი 2019 წლის უეფას ერთა ლიგის ფინალში, რომელიც პორტუგალიამ საშინაო არენაზე მოიგო. მისი დებიუტი ეროვნულ ნაკრებში 2019 წლის ნოემბერში, ევროპის საფეხბურთო ჩემპიონატის შესარჩევ ეტაპზე. განახლდა: 8 სექტემბერი, 2024 ლივერპული ინგლისის ასოციაციის თასი: 2021–22 ინგლისის ლიგის თასი: 2021–22 უეფა-ს ჩემპიონთა ლიგის ფინალისტი: 2021–22 პორტუგალია უეფა-ს ერთა ლიგა: 2018–19 პრემიერლიგის თვის საუკეთესო მოთამაშე: იანვარი 2024 პორტუგალიის ლიგის თვის საუკეთესო ახალგაზრდა ფეხბურთელი: ოქტომბერი/ნოემბერი 2015 პრიმერა ლიგის თვის საუკეთესო გოლის ავტორი: თებერვალი 2016 უეფა-ს ჩემპიონთა ლიგის Breakthrough XI: 2020 ვიკისაწყობში არის გვერდი თემაზე: დიოგუ ჟოტა დიოგუ ჟოტა — „ლივერპულის“ ოფიციალური საიტი BDFutbol Soccerway ↑ 2018/19 Premier League squads confirmed. Premier League. ↑ Diogo Jota – Portugal – UEFA Nations League. ↑ Liverpool FC seal signing of Diogo Jota on long-term deal. ↑ Portugal (sub-20): André Horta e Diogo Jota convocados para estágio. ↑ „Portugal-México, 4–0“. დაარქივებულია ორიგინალიდან — 2018-06-12. ციტირების თარიღი: 2021-12-12. ↑ Diogo Jota: Internationals. ↑ Liverpool beat Chelsea on penalties to win FA Cup ↑ Chelsea 0–0 Liverpool. BBC Sport. ↑ Liverpool 0–1 Real Madrid. BBC Sport. ↑ Portugal regressa ao topo da Europa. Liga das Nações fica em casa ↑ Diogo Jota: Overview. Premier League. ↑ SJPF entrega prémio a Diogo Jota. sjpf.pt. ↑ Jonas eleito o melhor jogador de fevereiro ↑ Champions League breakthrough team of 2020
ჰენრიკე შტალი

ჰენრიკე შტალი (გერმ. Henrieke Stahl; დ. 30 აპრილი, 1970) — გერმანელი ლიტერატურათმცოდნე, რუსისტი, პოლონისტი, სლავისტი. ტრირის უნივერსიტეტის პროფესორი. პროფესორი ჰენრიკე შტალი არის სლავისტიკის ლიტერატურის განყოფილების გამგე ტრირის უნივერსიტეტში (გერმანიის ფედერაციული რესპუბლიკა) 2003 წლიდან. XVIII—XX საუკუნეების რუსული ლიტერატურა სიმბოლიზმი რუსულ ლიტერატურაში ანდრეი ბელის შემოქმედება რუსული ფილოსოფია და მისი ევროპული კონტექსტები Harald Schwaetzer (Hrsg.), Henrieke Stahl-Schwaetzer (Hrsg.): L’Homme Machine? Anthropologie im Umbruch. Ein interdisziplinäres Symposion. 1998 (სერია: Philosophische Texte und Studien, ტომი 45) ISBN 978-3-487-10639-7 Henrieke Stahl: Renaissance des Rosenkreuzertums. Initiation in Andrej Belyjs Romanen „Serebrjanyj golub’“ und „Peterburg“. გამოცემაში: Trierer Abhandlungen zur Slavistik. Hrsg. von Gerhard Ressel. ტომი 3. Frankfurt am Main: Peter Lang 2002 ISBN 3-631-38664-8 Henrieke Stahl: Sophia im Denken Vladimir Solov’evs – eine ästhetische Rekonstruktion. Münster: Aschendorff, 2019. (Texte und Studien zur Europäischen Geistesgeschichte, სერია B, ტომი 18) EAN 9783402160091 The Lyrical Subject in Contemporary Russian Poetry. Edited by Henrieke Stahl. Special Issue: Russian Literature. Volumes 109–110, გვერდები 1–314 (ნოემბერ–დეკემბერი 2019). Sub‘‘ekt i liminal’nost‘ v sovremennoj literature. Subjekt und Liminalität in der Gegenwartsliteratur. ტომი 1: Granicy, porogi, liminal’nost‘ i sub‘‘ektivnost‘ v sovremennoj russkojazyčnoj poėzii. Herausgegeben von Henrieke Stahl und Ekaterina Friedrichs. (Neuere Lyrik. Interkulturelle und interdisziplinäre Studien. ტომი 8,1). გვერდი 401. Berlin 2020.] Internationale Zeitschrift für Kulturkomparatistik, IZfK ტომი 2, 2021. Contemporary Lyric Poetry in Transitions between Genres and Media Herausgeber: Ralph Müller, Henrieke Stahl. პროფესორი ჰენრიკე შტალის ბიოგრაფია uni-trier.de ოფიციალურ საიტზე პროფესორ ჰენრიკე შტალის პროფესიული ფორმირების გზა uni-trier.de ოფიციალურ საიტზე სლავისტიკის გვერდი ტრირის უნივერსიტეტის საიტზე ↑ Catalogue of the Library of the Pontifical University of the Holy Cross <a href="https://wikidata.org/wiki/Track:Q65028882"></a> ↑ NUKAT — 2002. <a href="https://wikidata.org/wiki/Track:Q11789729"></a> ↑ CONOR.SR <a href="https://wikidata.org/wiki/Track:Q101552642"></a>
რატიანი

საკუთარი სახელი რატიანი შეიძლება აღნიშნავდეს ერთ-ერთ შემდეგ პიროვნებათაგანს: ზვიად რატიანი — ქართველი პოეტი, მთარგმნელი ზურაბ რატიანი — ქართველი მწერალი, მეცნიერი და ჟურნალისტი ირმა რატიანი — ქართველი ლიტერატურათმცოდნე და მთარგმნელი ლევან რატიანი — ქართველი ექიმი, ანესთეზიოლოგ-რეანიმატოლოგი პროკოფი რატიანი ― ქართველი ისტორიკოსი სერგო რატიანი — ქართველი პოლიტიკოსი, ფილოსოფოსი გოგი რატიანი — პირველი ქართული საბავშვო მხატვრული ფილმი
ეროვნული ლიგა 2022

ეროვნული ლიგა 2022 — საქართველოს უმაღლესი ლიგის 34-ე გათამაშება. ჩემპიონატში მონაწილეობას იღებს 10 გუნდი, ერთმანეთთან გუნდები ოთხ თამაშს თამაშობენ. საბოლოო ჯამში თითო გუნდმა 36 მატჩი უნდა ითამაშოს. ტურნირის გამარჯვებული ჩემპიონთა ლიგაზე მონაწილეობას დაიწყებს I შესარჩევი ეტაპიდან. მეორე და მესამე ადგილზე გასული გუნდები და საქართველოს თასის გამარჯვებული მონაწილეობას მიიღებს უეფას კონფერენციების ლიგაზე I შესარჩევი რაუნდიდან. თუ თასის გამარჯვებული გახდება გუნდი ჩემპიონატის ცხრილის პირველი სამეულიდან, უეფას კონფერენციების ლიგაზე მონაწილეობის საშუალება მიეცემა ჩემპიონატის IV-ადგილოსან გუნდს. წყარო: ეროვნული ლიგა, Soccerway კლასიფიკაციის წესები: 1) ქულები; 2) ქულები ურთიერთშეხვედრებში; 3) გოლების სხვაობა ურთიერთშეხვედრებში; 4) გატანილი გოლები ურთიერთშეხვედრებში; 5) გასვლაზე გატანილი გოლები ურთიერთშეხვედრებში (მხოლოდ 2 გუნდის დროს); 6) გოლების სხვაობა; 7) გატანილი გოლები. (C) ჩემპიონი; (O) პლეი-ოფის გამარჯვებული; (R) დაქვეითდა შენიშვნები: ↑ ტორპედო ქუთაისი გავიდა უეფა-ს კონფერენს ლიგა 2023-24 პირველი საკვალიფიკაციო ეტაპზე, როგორც 2022 წლის საქართველოს საფეხბურთო თასის გამარჯვებული ყველა გუნდი თამაშობს 18 საშინაო და 18 გასვლით თამაშს (თითო გუნდს ეთამაშება 4-ჯერ), ჯამში 36 თამაშს. განახლდა: 3 დეკემბერი 2022 ეროვნული ლიგის ოფიციალური ვებ-გვერდი ჩემპიონატის წესები ↑ ბომბარდირები. ეროვნული ლიგა. ↑ https://int.soccerway.com/national/georgia/umaglesi-liga/2022/regular-season/r67078/players/
ინიაკი პენია

ინიაკი პენია (ესპ. Iñaki Peña; დ. 2 მარტი, 1999, ალიკანტე, ესპანეთი) — ესპანელი ფეხბურთელი, საფეხბურთო კლუბ „ბარსელონას“ წევრი, პოზიციით მეკარე. ბარსელონა: (4) ლა ლიგა (2): 2018–19, 2022–23 ესპანეთის თასი (1): 2020–21 ესპანეთის სუპერთასი (1): 2022–23 პროფილი საიტზე BDFutbol.com (ინგლისური) ინიაკი პენია — Soccerway ↑ Iñaki Peña. ციტირების თარიღი: 28 November 2021
კალოთანა

კალოთანა, კალოთანისღელე — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს აღმოსავლეთ კავკასიონზე, მდინარე ხევსურეთის არაგვის სათავეში. სიმაღლე ზღვის დონიდან 2978 მ. აგებულია ლიასური თიხაფიქლებითა და ქვიშაქვებით. კალოთანის მიდამოები შემოსილია ალპური მდელოებით. საცალფეხო გზა გადადის ხევსურეთის არაგვის ხეობიდან მდინარე არხოტისწყლის ხეობაში. ენციკლოპედია „საქართველო“, ტ. 4, თბ., 2018. — გვ. 502.
კალოსმთა

კალოსმთა, ჰარმანთაფა — მთა საქართველოსა და თურქეთის საზღვარზე. მდებარეობს ერუშეთის ქედზე, მდინარეების ჯაყისწყლისა (ფოცხოვისწყლის მარჯვენა შენაკადი) და რაყისწყლის (ურაველის ზემო დინება) წყალგამყოფზე, ასპინძის მუნიციპალიტეტისა და არტაანის პროვინციის საზღვარზე. სიმაღლე ზღვის დონიდან 2950 მ. აგებულია ნეოგენური ანდეზიტ-დაციტური ლავით, გუმბათისებრი ფორმისაა, შემოსილია სუბალპური და ალპური მდელოებით. მარუაშვილი ლ., ენციკლოპედია „საქართველო“, ტ. 4, თბ., 2018. — გვ. 502.
ქალაქების ეპითეტები

ცნობილ ქალაქებს, თავისი ბუნებრივი, ისტორიული, კულტურული თუ სხვა თავისებურებების გამო, გარკვეული ეპითეტებით და მეტსახელებით მოიხსენიებენ. ქვემოთ წარმოდგენილია ზოგიერთი მათგანი. საქართველოს ქალაქები: თბილისი - მზის და ვარდების ქალაქი (სიმღერიდან) ბათუმი - ქათქათა ქალაქი (სიმღერიდან) ქუთაისი - სავარდო და სამაისო ქალაქი (სიმღერიდან) რუსთავი - ბოსტან-ქალაქი, მეტალურგთა ქალაქი ფოთი - საზღვაო კარიბჭე ტყიბული - მეშახტეთა ქალაქი მსოფლიოს ქალაქები: ატლანტა (აშშ) - ფენიქს-ქალაქი ბერლინი (გერმანია) - ქალაქი, რომელსაც არასდროს სძინავს ბრიუსელი (ბელგია) - ევროპის დედაქალაქი ბუენოს-აირესი (არგენტინა) - ლა-პლატის დედოფალი (ლა-პლატა მდინარეა) დეტროიტი (აშშ) - ავტოქალაქი (ძრავების ქალაქი) ისპაჰანი (ირანი) - ნახევარი მსოფლიო (სპარსულად: “ესფაჰან - ნესფე ჯაჰან”) იერუსალიმი (ისრაელი) - წმინდა ქალაქი კრაკოვი (პოლონეთი) - მეტყველი ქვების ქალაქი ლოს-ანჯელესი (აშშ) - ანგელოზების ქალაქი მაინის ფრანკფურტი (გერმანია) - ბანკების ქალაქი (გერმანულად Frankfurt-am-Main, ირონიულად: Bankfurt-am-Mainhattan) მოსკოვი (რუსეთი) - მესამე რომი ნიუ-იორკი (აშშ) - დიდი ვაშლი ოსლო (ნორვეგია) - ვეფხვის ქალაქი პარიზი (საფრანგეთი) - სინათლის ქალაქი (ფრანგულად La Ville-Lumière) პეტერბურგი (რუსეთი) - ჩრდილოეთის ვენეცია პრაღა (ჩეხეთი) - ასი კოშკის ქალაქი რიო-დე-ჟანეირო (ბრაზილია) - საოცარი ქალაქი რომი (იტალია) - მარადიული ქალაქი სტრასბურგი (საფრანგეთი) - ევროპის დედაქალაქი ფილადელფია (აშშ) - ძმური სიყვარულის ქალაქი ჩიკაგო (აშშ) - ქარების ქალაქი ჰამბურგი (გერმანია) - მსოფლიოს კარიბჭე
რუი სილვა

რუი ტიაგუ დანტაშ და სილვა (დ. 7 თებერვალი, 1994) — პორტუგალიელი ფეხბურთელი, ესპანეთის პრიმერა დივიზიონის კლუბ „რეალ ბეტისისა“ და პორტუგალიის ეროვნული საფეხბურთო ნაკრების მეკარე. განახლდა: 13 მაისი 2021 ↑ მატჩ(ებ)ი უეფას ევროპის ლიგაზე განახლდა: 9 ივნისი 2021 Portuguese League profile პროფილი საიტზე BDFutbol.com (ინგლისური) რუი სილვა — National-Football-Teams.com ↑ 1.0 1.1 Rui Silva pt. Mais Futebol. ციტირების თარიღი: 31 May 2021 ↑ Rui Silva. ForaDeJogo. დაარქივებულია ორიგინალიდან — 4 მარტი 2016. ციტირების თარიღი: 6 June 2017 ↑ Rui Silva. Soccerway. ციტირების თარიღი: 24 May 2017 ↑ Rui Silva. European Football. ციტირების თარიღი: 9 June 2021
კალოს მსხალი

კალოს მსხალი — ქართული მსხლის საზაფხულო ჯიშების საერთო სახელწოდება. გავრცელებულია სამრეწველო მეხილეობის რაიონებში, უმეტესად საკარმიდამო ნაკვეთებზე — სამარიობის, საელიობოს, ივლისის მსხლისა და სხვა სახელწოდებებით. ხე სწრაფად იზრდება, განიერ-პირამიდულია. მსხმოიარობას გვიან იწყებს. უხვმოსავლიანია. ნაყოფი საშუალო ზომისაა, მომრგვალო, უმეტესად ასიმეტრიული. მოყვითალო კანის ქვეშ უხვი მწვანე წერტილები აქვს. რბილობი მკვრივია, მუქი ყავისფერია, საკმაოდ წვნიანი. კარგი გემო და არომატი აქვს. ნაყოფი დიდხანს არ ინახება. დიასამიძე შ., ქართული საბჭოთა ენციკლოპედია, ტ. 5, თბ., 1980. — გვ. 340.